18.9.2023
MT
Il-Ġurnal Uffiċjali tal-Unjoni Ewropea
L 229/3
(8)
Minħabba n-natura globalizzata tal-katina tal-provvista tas-semikondutturi, il-kooperazzjoni internazzjonali ma’ pajjiżi terzi hija element importanti biex tinkiseb reżiljenza tal-ekosistema tas-semikondutturi tal-Unjoni.
L-azzjonijiet meħuda skont dan ir-Regolament jenħtieġ li jippermettu wkoll lill-Unjoni jkollha rwol aktar b’saħħtu, bħala ċentru ta’ eċċellenza, f’ekosistema ta’ semikondutturi globali u interdipendenti li taħdem aħjar.
Għal dak l-għan, jenħtieġ li l-Bord Ewropew dwar is-Semikondutturi jagħti pariri lill-Kummissjoni dwar kwistjonijiet li jikkonċernaw il-koordinazzjoni ta’ dawk l-isforzi u t-tisħiħ tal-kooperazzjoni tul il-katina tal-valur globali tassemikondutturi bejn l-Unjoni u pajjiżi terzi, filwaqt li jqis, fejn rilevanti, il-fehmiet tal-Alleanza Industrijali dwar il-Proċessuri u t-Teknoloġiji tas-Semikondutturi u ta’ partijiet ikkonċernati oħra.
(9)
F’konformità mal-obbligi internazzjonali u r-rekwiżiti proċedurali applikabbli, l-Unjoni u l-Istati Membri jistgħu jidħlu f’djalogu, inkluż diplomatikament, ma’ sħab strateġiċi internazzjonali li għandhom vantaġġi fl-industrija tassemikondutturi, bil-ħsieb li jinstabu soluzzjonijiet biex tissaħħaħ is-sigurtà tal-provvista u biex jiġi indirizzat it-tfixkil futur fil-katina tal-provvista tas-semikondutturi, bħal dawk li jirriżultaw minn restrizzjonijiet fuq l-esportazzjoni ta’ pajjiżi terzi, u biex tiġi identifikata d-disponibbiltà tal-materja prima u tal-prodotti intermedji.
Dan jista’ jinvolvi, meta jkun xieraq, koordinazzjoni f’fora internazzjonali rilevanti, il-konklużjoni ta’ ftehimiet ta’ investiment u ta’ kummerċ jew sforzi diplomatiċi oħra f’konformità mar-rekwiżiti proċedurali applikabbli jew djalogu mal-partijiet ikkonċernati rilevanti.
(10)
Sabiex tibni fuq l-impenn li jiġu ssodisfati l-ħtiġijiet tal-forza tax-xogħol tul il-katina tal-provvista tas-semikondutturi, jenħtieġ li l-Kummissjoni tiżgura sinerġiji mal-programmi eżistenti tal-Unjoni u jenħtieġ li tappoġġa u tħeġġeġ lillIstati Membri jistabbilixxu inizjattivi li jikkontribwixxu għall-iskambju tal-għarfien akkademiku, mas-sħab strateġiċi internazzjonali.
(11)
Huwa objettiv ċar tal-Unjoni li tippromwovi l-kooperazzjoni internazzjonali u l-iskambju tal-għarfien abbażi talinteressi tal-Unjoni, il-benefiċċji reċiproċi, l-impenji internazzjonali, u, sa fejn ikun possibbli, ir-reċiproċità.
Madankollu, il-ksur tad-drittijiet tal-proprjetà intellettwali (PI), l-iżvelar mhux awtorizzat ta’ sigrieti kummerċjali, jew il-kxif ta’ teknoloġiji emerġenti sensittivi fis-settur tas-semikondutturi jistgħu jikkompromettu l-interessi tassigurtà tal-Unjoni.
F’dan l-isfond, il-Kummissjoni qed tesplora proposti konkreti biex issaħħaħ l-oqfsa tal-Unjoni dwar l-investiment u l-kontroll tal-esportazzjoni.
Barra minn hekk, jenħtieġ li l-Unjoni u l-Istati Membri jikkooperaw mas-sħab strateġiċi biex tissaħħaħ it-tmexxija teknoloġika u industrijali konġunta f’konformità marrekwiżiti proċedurali applikabbli.
(12)
Is-settur tas-semikondutturi huwa kkaratterizzat minn spejjeż għoljin ħafna ta’ żvilupp u innovazzjoni u kostijiet għoljin ħafna għall-bini ta’ faċilitajiet għall-ittestjar u l-validazzjoni tal-ogħla livell ta’ żvilupp tekniku biex tiġi appoġġata l-produzzjoni industrijali.
Dan għandu impatt dirett fuq il-kompetittività u l-kapaċità tal-innovazzjoni tal-industrija tal-Unjoni, kif ukoll fuq is-sigurtà tal-provvista u r-reżiljenza tal-ekosistema tas-semikondutturi talUnjoni.
Fid-dawl tat-tagħlimiet meħuda minn nuqqasijiet reċenti fl-Unjoni u madwar id-dinja u l-evoluzzjoni rapida tal-isfidi tat-teknoloġija u taċ-ċikli ta’ innovazzjoni li jaffettwaw il-katina tal-valur tas-semikondutturi, huwa meħtieġ li jissaħħu l-punti tajbin eżistenti tal-Unjoni, biex b’hekk jiżdiedu l-kompetittività, ir-reżiljenza u l-kapaċità ta’ riċerka u innovazzjoni tagħha billi tiġi stabbilita l-Inizjattiva.
(13)
L-Istati Membri huma primarjament responsabbli għas-sostenn ta’ bażi industrijali, kompetittiva, sostenibbli u innovattiva b’saħħitha tal-Unjoni.
Madankollu, in-natura u l-iskala tal-isfidi tar-riċerka u l-innovazzjoni fissemikondutturi jeħtieġu azzjoni li trid tittieħed b’mod kollaborattiv fil-livell tal-Unjoni.
(14)
Sabiex l-Unjoni jkollha l-kapaċitajiet tar-riċerka u l-innovazzjoni tat-teknoloġija tas-semikondutturi meħtieġa biex iżżomm ir-rwol mexxej tagħha fl-investimenti fir-riċerka u fl-industrija mill-aktar avvanzati, u biex tnaqqas id-distakk attwali bejn ir-riċerka u l-iżvilupp (R&Ż) u l-manifattura, l-Unjoni u l-Istati Membri jenħtieġ li jikkoordinaw aħjar l-isforzi tagħhom u jikkoinvestu.
L-isfidi attwali tal-ekosistema tas-semikondutturi tal-Unjoni jitolbu l-kisba ta’ kapaċità fuq skala kbira u jeħtieġu sforz kollettiv mill-Istati Membri, bl-Unjoni isservi ta’ appoġġ għall-iżvilupp u l-użu ta’ kapaċità fuq skala kbira.
Dak l-iżvilupp kollettiv jinkludi l-għoti ta’ riżorsi finanzjarji f’konformità mal-ambizzjoni tal-Inizjattiva biex jiġu appoġġati l-iżvilupp u d-disponibbiltà mifruxa ta’ kapaċitajiet innovattivi u infrastrutturi diġitali estensivi, inkluż pjattaforma tad-disinn virtwali, linji pilota, inkluż għaċ-ċipep kwantistiċi, u t-tixrid tal-għarfien, ħiliet u kompetenzi għall-benefiċċju tal-ekosistema kollha tas-semikondutturi.
Sabiex jinkiseb dan, jenħtieġ li l-Unjoni u l-Istati Membri jqisu l-għanijiet ta’ tranżizzjoni doppja ekoloġika u diġitali.
F’dan ir-rigward, l-apparati tas-semikondutturi u l-proċessi tal-manifattura joffru opportunitajiet sinifikanti biex jitnaqqas l-impatt ambjentali, u, b’mod partikolari dak tal-karbonju, tal-industriji, u b’hekk jikkontribwixxu għallambizzjonijiet ta’, pereżempju, il-komunikazzjoni tal-Kummissjonital-14 ta’ Lulju 2021 intitolata “Lesti għall-mira